“กรมควบคุมมลพิษ” เตือนปชช. 7 พื้นที่ระวังสุขภาพ หลัง PM 2.5 พุ่งเกินมาตรฐาน!
“กทม.-ปริมณฑล” เช้านี้ พบค่าฝุ่น PM 2.5 มีแนวโน้มลดลง แต่ยังเกินมาตรฐาน 7 พื้นที่ "ลาดพร้าว-บึงกุ่ม" สูงสุด 57 ไมโครกรัม!
“กทม.-ปริมณฑล” เช้านี้ พบค่าฝุ่น PM 2.5 มีแนวโน้มลดลง แต่ยังเกินมาตรฐาน 7 พื้นที่ "ลาดพร้าว-บึงกุ่ม" สูงสุด 57 ไมโครกรัม!
5 ก.พ. 2563

กรมควบคุมมลพิษ รายงานผลการติดตามตรวจสอบคุณภาพอากาศในพื้นที่กรุงเทพมหานครและปริมณฑล ประจำวันที่ 5 กุมภาพันธ์ 2563 เวลา 7.00 น. จำนวน 56 สถานี ตรวจวัดค่าได้ 29 – 57 ไมโครกรัม/ลูกบาศก์เมตร (มคก./ลบ.ม.) (ค่ามาตรฐานไม่เกิน 50 มคก./ลบ.ม.)
โดยพบพื้นที่ที่มีปริมาณฝุ่นละอองอยู่ในระดับเริ่มมีผลกระทบต่อสุขภาพ (พื้นที่สีส้ม) 7 พื้นที่ ได้แก่ ริมถนนลาดพร้าว ซ.ลาดพร้าว 95 เขตวังทองหลาง  57 มคก./ลบ.ม. , แขวงคลองกุ่ม เขตบึงกุ่ม 57 มคก./ลบ.ม. , ริมถนนดินแดง เขตดินแดง 53 มคก./ลบ.ม. ,  ริมถนนนวมินทร์ แยกบางกะปิ 53 มคก./ลบ.ม. , ริมถนนลาดกระบัง เขตลาดกระบัง 53 มคก./ลบ.ม. , แขวงทุ่งสองห้อง เขตหลักสี่ 53 มคก./ลบ.ม. และ ต.ปากน้ำ อ.เมือง จ.สมุทรปราการ 51 มคก./ลบ.ม.
ทั้งนี้ ประชาชนในพื้นที่ดังกล่าว ควรเฝ้าระวังสุขภาพ ลดระยะเวลาการทำกิจกรรมกลางแจ้ง และติดตามสถานการณ์ฝุ่นละอองอย่างใกล้ชิด
อย่างไรก็ตาม ปริมาณฝุ่นละอองในภาพรวมมีแนวโน้มลดลงทุกพื้นที่จากช่วงเช้าของเมื่อวาน เนื่องจากสภาพอุตุนิยมวิทยา มีลมความเร็วสูงสุด 16.7 กม./ชม. ส่งผลให้ฝุ่นละอองกระจายตัวได้ดี